**** 

Klasa: : 602-11/16-01/21

Ur.br.: 2186-0336-04-16-1

**SVEUČILIŠTE SJEVER**

**objavljuje**

**NATJEČAJ\* za dodjelu financijskih potpora NASATVNOM I NESTAVNOM OSOBLJU ZA MOBILNOST U OKVIRU ERASMUS+ PROGRAMA – Ključne aktivnosti 1,**

**u akademskoj godini 2016./2017.**

U okviru ERASMUS+ Programa – Ključne aktivnosti 1, Sveučilište Sjever dana 03. lipnja 2016. g. objavljuje Natječaj za dodjelu financijskih potpora nastavnom i nenastavnom osoblju za boravak na inozemnim ustanovama (dalje u tekstu: natječaj).

**Svrha boravka na inozemnoj ustanovi** za **nastavno osoblje** **je održavanje nastave** ili **stručno usavršavanje,** te za **nenastavno osoblje stručno usavršavanje**.

**Osnovni ciljevi Erasmus+ mobilnosti su:** stjecanje novih iskustava u području visokoškolskog obrazovanja, jezika i kulture; promicanje suradnje između visokoškolskih ustanova; stjecanje novih znanja i vještina koje su važne za obavljanje aktivnosti na postojećem radnom mjestu, te doprinos stvaranju Europskog prostora visokog obrazovanja.

Na natječaj se mogu prijaviti svi članovi nastavnog ili nenastavnog osoblja Sveučilišta Sjever koji su na Sveučilištu Sjever zaposleni temeljem ugovora o radu, te vanjski suradnici Sveučilišta Sjever koji imaju važeći Ugovor o djelu. Pristupnici moraju imati hrvatsko državljanstvo ili državljanstvo neke druge države sudionice Erasmus+ Programa.

Nastavnici koji se prijavljuju za aktivnost održavanja nastave trebaju imati znanstveno-nastavno zvanje, umjetničko-nastavno zvanje ili nastavno zvanje. Zaposlenici u statusu znanstvenog novaka ili asistenta mogu se prijaviti za aktivnost održavanja nastave uz uvjet da su na Sveučilištu uključeni u izvedbu nastave. Za aktivnost stručnog usavršavanja pristupnici na natječaj mogu biti članovi nastavnog i nenastavnog osoblja.

Važeće razdoblje za realizaciju Erasmus+ mobilnosti je od **01. lipnja 2016. – 31. svibnja 2018.**

**U sklopu Erasmus+ programa moguće je realizirati mobilnost u programskim zemljama.** Programske zemlje su države članice EU (Austrija, Belgija, Bugarska,Cipar, Češka, Danska, Estonija, Finska, Francuska, Njemačka, Grčka, Mađarska, Irska, Italija, Litva, Latvija, Luksemburg, Malta, Nizozemska, Poljska, Portugal, Rumunjska, Slovačka, Slovenija, Španjolska, Švedska i Ujedinjeno Kraljevstvo), te Island, Lihtenštajn, Norveška, Makedonija i Turska.

**Preduvjet za realizaciju mobilnosti** u svrhu **održavanja nastave** i **stručnog usavršavanja** na inozemnoj visokoškolskoj ustanovi su Erasmus+ međuinstitucijski sporazumi sklopljeni između Sveučilišta Sjever i prihvatne visokoškolske ustanove.

Nastavnik je obvezan održati najmanje 8 sati nastave tjedno. Za realizaciju aktivnosti stručnog usavršavanja na ustanovi koja nema status visokog učilišta nije potrebno sklopiti Erasmus+ međuinstitucijski sporazum.

**Dužina razdoblja mobilnosti za održavanje nastave je najkraće 2 dana, a najduže 2 mjeseca.**

Sukladno raspoloživim sredstvima, preporuka Sveučilišta je da trajanje mobilnosti nastavnog osoblja u svrhu održavanja nastave traje 5 radnih dana (+ 2 dana za putovanje, jedan dan prije mobilnosti i jedan dan nakon završetka mobilnosti).

**Dužina razdoblja mobilnosti za stručno usavršavanje je najkraće 2 dana, a najduže 2 mjeseca.**

Sukladno raspoloživim sredstvima, preporuka Sveučilišta je da trajanje mobilnosti nastavnog i nenastavnog osoblja u svrhu stručnog usavršavanja traje 5 radnih dana (+ 2 dana za putovanje, jedan dan prije mobilnosti i jedan dan nakon završetka mobilnosti).

Dani provedeni na putu ne uračunavaju se u razdoblje mobilnosti.

Upute za prijavu na natječaj i prijavni obrasci sastavni su dio Natječaja i dostupni su na web stranici Sveučilišta Sjever: <https://www.unin.hr/> ili na zahtjev u Uredu za međunarodnu suradnju Sveučilišta Sjever (tel: 042 493-376).

**Prijava na natječaj treba sadržavati:**

**1. Prijavni obrazac**

**2. Obrazac Nastavnog plana (za aktivnost održavanja nastave) ili obrazac Plana rada (za**

**aktivnost stručnog usavršavanja)**

**3. Prihvatno pismo inozemne ustanove (Acceptance Letter)**

**4. Životopis (Europass format)**

**5. Kopiju domovnice ili dokaza o državljanstvu**

**6. Potvrdu poslodavca o statusu zaposlenika ili vanjskog suradnika**

**7. Prijavni obrazac za dodatno financiranje (samo za osoblje s invaliditetom)**

**ROK ZA PRIJAVU:**

**do 30. lipnja 2016.**

**Potpisani primjerak prijavnog obrasca i ostali dokumenti za prijavu na natječaj šalju se isključivo preporučenom poštom na adresu:**

Sveučilište Sjever

Sveučilišni centar Koprvnica

Ured za međunarodnu suradnju

(Za ERASMUS+ KA1 Natječaj za nastavno i nenastavno osoblje, rok: 30.06.2016., . s naznakom-„NE OTVARATI“)

Trg. dr.Žarka Dolinara 1,

48 000 Koprivnica

Ili

Sveučilište Sjever

Sveučilišni centar Varaždin

Ured za međunarodnu suradnju

(Za ERASMUS+ KA1 Natječaj za nastavno i nenastavno osoblje, rok: 30.06.2016., . s naznakom-„NE OTVARATI“)

104. brigade 3,

42 000 Varaždin

**Neispravno popunjeni prijavni obrasci, prijave s nepotpunom dokumentacijom ili prijave poslane poslije navedenog roka neće se razmatrati.**

**Dodatne informacije i prijavni obrasci dostupni su na webu:** <https://www.unin.hr/category/erasmus_novosti/> ili na tel: 042 493-376

\*Sveučilište Sjever zadržava mogućnost i pravo izmjene i nadopune predmetnog Natječaja

